LIETUVOS RESPUBLIKOS SEIMO KANCELIARIJOS

TEISĖS DEPARTAMENTAS

IŠVADA

DĖL LIETUVOS RESPUBLIKOS PROKURATŪROS ĮSTATYMO NR. I-599 375 STRAIPSNIO PAKEITIMO ĮSTATYMO PROJEKTO

2022-05-04 Nr. XIVP-1234(2)

Vilnius

Įvertinę įstatymo projekto atitiktį Konstitucijai, įstatymams, teisėkūros principams ir teisės technikos taisyklių reikalavimams, teikiame šią pastabą.

Įstatymo projektas yra Diplomatinės tarnybos įstatymo Nr. VIII-1012 pakeitimo įstatymo projekto (reg. Nr. XIVP-1229(2) lydimasis teisės aktas. Pastarajame projekte siūloma nustatyti tam tikras garantijas ir teises ne tik diplomatų ir kitų asmenų, patenkančių į šio įstatymo reguliavimo sritį, sutuoktiniams, bet ir partneriams (kai partnerystė įregistruota įstatymų nustatyta tvarka). Atsižvelgiant į tai, kad įstatymo projekte siūlomas teisinis reguliavimas turėtų sistemiškai derėti su Diplomatinės tarnybos įstatyme nustatytu reguliavimu ir siekiant vienodo asmenų, esančių panašioje teisinėje padėtyje, traktavimo, atitinkamos garantijos turėtų būti įtvirtintos ir keičiamame įstatyme (turėtų būti atitinkamai keičiami ne tik projekto 375 straipsnio 4 ir 5 dalys, bet ir keičiamo įstatymo 25 straipsnio 4 dalies 3 punktas, 52 straipsnio 1 dalis).

Departamento direktorius	Andrius Kabišaitis

E. Mušinskis, tel. (8 5) 239 6536, el. p. edvinas.musinskis@lrs.lt

I. Šambaraitė, tel. (8 5) 239 6850, el. p. irena.sambaraite@lrs.lt